
Narva Linnavalitsus võtab vastu protokollilise otsuse:

1. Taotleda Narva Linnavolikogult määruse vastuvõtmist „Narva Linnavolikogu 26.09.2013 määruse nr 23 „Eluruumi alaliste kulude piirmäärade kehtestamine toimetulekutoetuse määramisel“ muutmine ja täiendamine“ vastavalt lisatud Narva Linnavolikogu määruse eelnõule.
2. Volitada Narva Linnavalitsuse abilinnapead Tatjana Patsanovskajat kandma ette eelnimetatud küsimust Narva Linnavolikogu istungil.
    Eduard East 







    Linnapea                                                                        
                      Ants Liimets 

                                                                                                                     Linnasekretär

EELNÕU

NARVA LINNAVOLIKOGU

MÄÄRUS

Narva Linnavolikogu 26.09.2013 määruse nr 23
„Eluruumi alaliste kulude piirmäärade kehtestamine toimetulekutoetuse määramisel“ muutmine ja täiendamine
Määrus kehtestatakse kohaliku omavalitsuse korralduse seaduse § 22 lõike 1 punkti 37, sotsiaalhoolekande seaduse § 222 lõige 5 ning haldusmenetluse seaduse § 64 lõike 1 ja               § 68 lõike 2 alusel.
Linnavolikogu määrab:

Teha Narva Linnavolikogu 26.09.2013 määruses nr 23 „Eluruumi alaliste kulude piirmäärade kehtestamine toimetulekutoetuse määramisel“ (edaspidi määrus) järgmised muudatused:

 
1. Määruse § 2 lõike 1 punkt 1 muudetakse ja sõnastatakse järgmiselt: 

 „1) Üür – mitte suurem kui Narva Linnavolikogu poolt kehtestatud üüri piirmäär“.
2. Täiendada määruse § 2 lõike 1 punktiga 11 järgmises sõnastuses:

 „11)  Korterelamu haldamise kulu, sealhulgas remondiga seotud kulu – mitte suurem kui Narva Linnavolikogu poolt kehtestatud üüri piirmäär“.

3. Täiendada määruse § 2 lõike 1 punktiga 12 järgmises sõnastuses:

 „12)  korterelamu renoveerimiseks võetud laenu tagasimakse – kuni 0,50 eurot 1 m2 kohta kuus“.
4. Määruse § 2 lõike 1 punkt 3 muudetakse ja sõnastatakse järgmiselt: 

 „3) Veevarustuse ja reovee ärajuhtimise teenuste maksumus“.

5. Määrus jõustub 01.06.2015.a.
Tarmo Tammiste
Linnavolikogu esimees
Õiend 
Narva Linnavolikogu määruse „Narva Linnavolikogu 26.09.2013 määruse nr 23

„Eluruumi alaliste kulude piirmäärade kehtestamine toimetulekutoetuse määramisel“ muutmine ja täiendamine“ eelnõu juurde

Sotsiaalhoolekande seaduse (edaspidi SHS) § 222 lõike 5 kohaselt kehtestab kohaliku omavalitsuse volikogu toimetulekutoetuse määramiseks käesoleva paragrahvi lõikes 6 nimetatud kulude piirmäärad, mis tagavad isiku inimväärse äraelamise.
Praegu kehtiv Narva Linnavolikogu 26.09.2013 määrus nr 23 „Eluruumi alaliste kulude piirmäärade kehtestamine toimetulekutoetuse määramisel“ vajab muutmist ja täiendamist seoses SHS muudatustega, mis jõustuvad 1. juunil 2015. 
Alates 01. juunil 2015 muutub ja täieneb SHS § 222 lõikes 6 välja toodud toimetulekutoetuse vahenditest kompenseerimisele kuuluvate eluruumi alaliste kulude loetelu. Nimelt eraldi piirmääradena tuleb kehtestada piirmäär üürile ning piirmäär korterelamu haldamise tasule (praeguse nimega hooldustasu) ning täpsustatakse, et korterelamu haldamise kulu hõlmab ka remondiga seotud kulu, st remondifondi. 
Täiesti uue kuluna lisandub eluruumi alaliste kulude hulka korterelamu renoveerimiseks võetud laenu tagasimakse. Eelnõu kohaselt korterelamu renoveerimiseks võetud laenu tagasimakse – kuni 0,50 eurot 1 m2 kohta kuus.
Samuti ajakohastatakse ka osade teiste eluruumi alaliste kulude nimetusi. Sealhulgas  eelnõuga muudetakse sõnastus „tarbitud vee ja kanalisatsiooniteenuste maksumus“ sõnastusega „veevarustuse ja reovee ärajuhtimise teenuste maksumus“.
Arvestades ülaltoodud, taotleb Narva linna Sotsiaalabiamet „Narva Linnavolikogu 26.09.2013 määruse nr 23 „Eluruumi alaliste kulude piirmäärade kehtestamine toimetulekutoetuse määramisel“ muutmine ja täiendamine“ kinnitamist.

